Správa Komisie Európskemu Parlamentu a Rade o uplatňovaní smernice Rady 95/50/ES o jednotných postupoch kontroly cestnej prepravy nebezpečného tovaru členskými štátmi /* KOM/2005/0430 v konečnom znení */





[pic] | KOMISIA EURÓPSKYCH SPOLOČENSTIEV | Brusel 15.9.2005 KOM(2005) 430 konečná verzia SPRÁVA KOMISIE EURÓPSKEMU PARLAMENTU A RADE O UPLATŇOVANÍ SMERNICE RADY 95/50/ES O JEDNOTNÝCH POSTUPOCH KONTROLY CESTNEJ PREPRAVY NEBEZPEČNÉHO TOVARU ČLENSKÝMI ŠTÁTMI OBSAH 1. ÚVOD 3 2. SÚVISLOSTI 3 3. SMERNICA 95/50/ES 4 4. SPRÁVY Z ČLENSKÝCH ŠTÁTOV 4 5. VÝPOČET ÚDAJOV 5 6. ÚROVEŇ KONTROL V ČLENSKÝCH ŠTÁTOCH 5 7. PODIEL PREPRAVNÝCH OPERÁCIÍ, PRI KTORÝCH DOCHÁDZA K PORUŠOVANIU LEGISLATÍVY 6 8. TYPY PRIESTUPKOV 6 9. TYPY SANKCIÍ 8 10. ZÁVERY 8 PRÍLOHA I ČASOVÉ RADY (1997-2002) POČTU KONTROL, PRIESTUPKOV A SANKCIÍ ZAREGISTROVANÝCH V KAŽDOM ČLENSKOM ŠTÁTE 10 PRÍLOHA II CELKOVÉ ZHRNUTIE KONTROL, PRIESTUPKOV A SANKCIÍ V EURÓPSKEJ ÚNII (1999-2002) 11 PRÍLOHA III POČET KONTROL NA POČET JÁZD VOZIDIEL PREPRAVUJÚCICH NEBEZPEČNÝ TOVAR 12 PRÍLOHA IV POČET KONTROL A POMER ZAHRANIČNÝCH KONTROLOVANÝCH VOZIDIEL (1999-2002) 13 PRÍLOHA V POČET PRIESTUPKOV / POČET KONTROL 14 PRÍLOHA VI PRIESTUPKY PODĽA TYPU (%) 15 PRÍLOHA VII PRIESTUPKY PODĽA TYPU (%) 16 1. ÚVOD Smernica Rady 95/50/ES o jednotných postupoch kontroly cestnej prepravy nebezpečného tovaru bola prijatá 6. októbra 1995[1] a do 1. januára 1997 museli členské štáty uviesť do platnosti zákony, iné právne predpisy a správne ustanovenia, potrebné na dosiahnutie súladu s touto smernicou. Smernica 95/50/ES ustanovuje, že každý členský štát musí zaslať Komisii správu o uplatňovaní tejto smernice za každý kalendárny rok najneskôr do dvanástich mesiacov od skončenia roku[2]. Smernica tiež ustanovuje, že minimálne každé tri roky musí Komisia zaslať Európskemu parlamentu a Rade správu o uplatňovaní smernice členskými štátmi[3]. Správa Komisie vychádza z výročných správ, ktoré členské štáty dostali od Komisie. Toto je druhá správa o uplatňovaní smernice Rady 95/50/ES členskými štátmi a zahŕňa roky 1999-2002. Prvá správa[4] pokrýva obdobie rokov 1997-1998. Komisia sa domnieva, že táto správa, v ktorej sa analyzujú dve dvojročné obdobia, poskytuje zmysluplný rozbor a čas poskytnutý na jej vypracovanie je opodstatnený, keďže prvá správa pokrývala len obdobie prvých dvoch rokov uplatňovania smernice. Okrem toho štatistická klasifikácia (prílohy smernice) sa od roku 2005[5] má zmeniť; tretia správa bude obsahovať prílohy obvyklého typu za obdobie posledných dvoch rokov. 2. SÚVISLOSTI Smernica Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou[6] v znení zmien a doplnení[7] zaviedla jednotné pravidlá na prepravu nebezpečného tovaru medzi členskými štátmi, ako aj vnútroštátne v rámci členských štátov. Technické prílohy smernice 94/55/ES sú rovnaké s technickými prílohami dohody ADR[8]. Preto smernica 94/55/ES transponuje do práva Spoločenstva technické ustanovenia dohody ADR, ktorým sa ustanovujú jednotné pravidlá bezpečnej medzinárodnej cestnej prepravy nebezpečného tovaru. Pridanou hodnotou smernice je to, že sa ňou rozširujú pravidlá a zahŕňajú vnútroštátnu dopravu s cieľom zosúladiť podmienky v Spoločenstve, podľa ktorých sa nebezpečný tovar prepravuje cestou, a tým súčasne zlepšiť bezpečnosť cestnej dopravy na vnútroštátnej úrovni. V prílohe A smernice 94/55/ES je uvedený nebezpečný tovar, ktoré sa môže prepravovať cestou, a pravidlá balenia, označovania a opisu tovarov v dopravnej dokumentácii. V prílohe B sú stanovené pravidlá, ktorými sa prevádzka vozidiel a dopravy. 3 . SMERNICA 95/50/ES V súvislosti so smernicou 94/50/ES a s cieľom ďalej zlepšiť úroveň bezpečnosti pri preprave nebezpečného tovaru a na zabezpečenie toho, aby sa dosiahla dostačujúca úroveň kontrol harmonizovaným spôsobom, prijala Rada 6. októbra 1995 smernicu 95/50/ES o jednotných postupoch kontroly cestnej prepravy nebezpečného tovaru. Táto smernica obsahuje zosúladený zoznam, ktorý používajú členské štáty, ako aj zosúladený zoznam kódov priestupkov. Toto umožňuje spoľahlivo porovnať uplatňovanie smernice, ktoré majú príslušné členské štáty vykonávať. Tieto jednotné kontroly sa týkajú všetkých cestných dopravných činností v súvislosti s nebezpečným tovarom na území členského štátu alebo ktorý prichádza z tretích krajín bez ohľadu na štát registrácie vozidla. Cieľom smernice je zabezpečiť, aby sa náhodne kontrolovala reprezentatívna časť zásielok nebezpečného tovaru, ktorý sa prepravuje cestou, pri súčasnom pokrytí značnej časti cestnej siete. Kontroly je možné uskutočňovať aj v priestoroch podnikov ako preventívne opatrenie alebo ak sa zaznamenajú priestupky na ceste ohrozujúce bezpečnosť. 4. SPRÁVY Z ČLENSKÝCH ŠTÁTOV Nie všetky členské štáty zaslali správy za všetky roky obdobia 1999-2002 a niektoré členské štáty nezaslali žiadne správy. Členské štáty, ktoré predložili správy za všetky roky obdobia 1999-2002 | Belgicko, Dánsko, Nemecko, Španielsko, Taliansko, Holandsko, Rakúsko, Fínsko, Švédsko, Spojené Kráľovstvo | Členské štáty, ktoré predložili správy za časť obdobia 1999-2002 | Írsko (2002[9] ), Portugalsko (2000, 2001, 2002) | Členské štáty, ktoré nepredložili žiadne správy za obdobie 1999-2002 | Grécko, Francúzsko, Luxembursko[10] | Pri predkladaní správ boli členské štáty vyzvané, aby používali zosúladené kódy priestupkov v prílohe II k smernici a aby predložili správu v súlade s prílohou III smernice. Nie všetky členské štáty postupovali podľa tohto vzoru. Niektoré členské štáty používali kódy zo zoznamu (príloha I k smernici), niektoré mali vlastný systém zoskupovania priestupkov a to bol tiež prípad poslednej správy. Preto rovnako ako v predošlej správe sa tieto údaje previedli do zosúladených kódov. Pri priestupkoch, ktoré sa nezhodovali ani s jedným z 13 kódov, sa použil kód 14 označujúci „ostatné priestupky“. Zhrnutie správ sa uvádza v prílohách I a II k tejto správe. Príloha 1 obsahuje časové rady počtu kontrol, priestupkov a sankcií, zaregistrované v každom členskom štáte od roku 1997 do 2002. Príloha II obsahuje geograficky zoradené informácie o počte skontrolovaných vozidiel a o počte a typoch priestupkov, ako aj o počte a typoch sankcií (t.j. či kontrolované vozidlo bolo zaregistrované v členskom štáte, ktorý robil kontrolu alebo v inom členskom štáte, alebo v treťom štáte). Medzi typmi sankcií prípady boli ako upozornenia zaradené prípady, keď vozidlo nesmelo pokračovať v jazde, kým sa priestupok celkom neodstránil. 5. VÝPOČET ÚDAJOV Od členských štátov sa vyžadovalo, aby v tejto správe predložili odhadované množstvo prepravovaného nebezpečného tovaru v tonách alebo v tonách a kilometroch. V skutočnosti žiaden členský štát neposkytol tieto informácie, takže na odhad množstva prepraveného nebezpečného tovaru sa použil ako konštantná priemerná hodnota pomer 6 % všetkého prepraveného nebezpečného tovaru[11]. Ďalej sa pri výpočtoch použila priemerná jazda 110 km a priemerné zaťaženie nebezpečným tovarom 10 ton. Na základe týchto údajov sa vypočítal počet jázd vozidiel, ktoré prepravovali nebezpečný tovar. Toto číslo bolo uvedené do vzájomného vzťahu s počtom kontrol v krajine na získanie informácií o tom, aké časté boli kontroly ako percentuálna časť počtu kontrol na počet jázd (príloha III). 6. ÚROVEŇ KONTROL V ČLENSKÝCH ŠTÁTOCH Jedným z cieľov smernice je ďalej zlepšovať úroveň bezpečnosti tým, že sa zabezpečí dostatočná úroveň kontrol. Na odhadnutie úrovne kontrol a na vyhodnotenie jej vývoja sa na grafe porovnáva počet kontrol za obdobie rokov 1999-2002 v členských štátoch s počtom kontrol vypočítaným sa obdobie 1997-1998 (príloha III). Na základe tohto grafu sa došlo k záverom, že: 1) Počet kontrol v Európskej únii ako celku sa znížil z 0,27 % (1997-1998) na 0,23 % (1999-2002). 2) V Nemecku, Španielsku, Luxemburgu, Rakúsku a Švédsku je počet kontrol za obdobie 1999-2002 vyšší než 0,20 %, v Belgicku, Holandsku a Fínsku je to asi 0,10 % a v Spojenom kráľovstve 0,05 %; v ostatných krajinách to je 0,02 % alebo ešte menej. Je však potrebné vziať na vedomie, že značná časť dostupnej vynucovacej kapacity v Spojenom kráľovstve a v Holandsku sa používa na vykonávanie kontrol v priestoroch a tieto kontroly tiež vychádzajú z článku 6 smernice 95/50/ES. 3) V krajinách s najvyššou úrovňou kontrol je táto úroveň je zhruba 20 krát vyššia, než v krajinách s najnižšou úrovňou. Je potrebné vziať na vedomie, že pri výpočte týchto čísel sa vychádzalo z toho, že ak členský štát nepredložil správu, počet kontrol tohto štátu za rok sa rovná nule. Avšak aj keď údaje o jazdách sa v chýbajúcich správach nebudú brať do úvahy, situácia sa radikálne nezmení hlavne preto, pretože chýbajúce správy predstavujú rovnaký počet jázd (asi 20 %) tak za obdobie 1997-1998, ako i za obdobie 1999-2002. Na vyhodnotenie rovnocennosti kontrol medzi domácimi a zahraničnými prevádzkovateľmi sú v prílohe IV uvedené kontroly, ktoré uskutočnili členské štáty a pomer skontrolovaných zahraničných vozidiel. V skutočnosti sa tento pomer značne líši. Najväčšia časť kontrolovaných vozidiel je však v tranzitných krajinách, tieto pomery sa zdajú byť primerané, ak do úvahy vezmeme ich geografické polohy. Preto možno dospieť k záveru, že nič nenasvedčuje tomu, že by kontroly z tohto hľadiska neboli vyvážené. 7. PODIEL PREPRAVNÝCH OPERÁCIÍ, PRI KTORÝCH DOCHÁDZA K PORUŠOVANIU LEGISLATÍVY Podiel prepravných operácií, pri ktorých dochádza k porušovaniu legislatívy, sa vypočítal porovnaním všetkých priestupkov (či už sa týkali vozidla, vodiča, dokumentácie alebo prepravovaného tovaru) s kontrolovaným vozidlom za predpokladu, že na jedno vozidlo pripadol len jeden priestupok. Keďže na jedno vozidlo môže pripadať viac než jeden priestupok, možno dostaneme umelé vysoké číslo. Informácie o pomere priestupkov za obdobie 1999-2002 spoločne s informáciami za obdobie rokov 1999-2002 sú zobrazené na grafe v prílohe V. Na základe tohto grafu sa dospelo k záverom, že: 1) koeficient počtu priestupkov k počtu kontrol v Európskej únií ako celku vzrástol z 0,22 (1997-1998) na 0,26 (1999-2002); 2) v závislosti od krajiny pomer počtu priestupkov k počtu kontrol za obdobie 1999-2002 kolísal od 0,10 až nad 1,00; 3) V Belgicku, Írsku, Holandsku, Rakúsku, Portugalsku, Fínsku a Švédsku je koeficient počtu priestupkov k počtu kontrol za obdobie 1999-2002 značne vyšší, než priemer v EÚ (0,26), pričom v ostatných krajinách je tento koeficient asi 0,10 – 0,20. Tieto čísla jasne poukazujú na to, že cestné kontroly sú potrebné a predstavujú dôležitý nástroj na zlepšenie bezpečnosti prepravy nebezpečných tovarov. Pri porovnaní počtu (pomeru) kontrol (príloha III) k pomeru priestupkov (príloha V) sa nezistila žiadna korelácia. 8. TYPY PRIESTUPKOV Typy priestupkov sú roztriedené pomocou 13 harmonizovaných kódov v prílohe II k smernici. Okrem toho sa používa ďalší kód 14 (ostatné/neznáme) v prípade priestupkov, ktoré nezodpovedajú ani jednej z definovaných 13 kategórií. Používa sa teda rovnakých 14 kódov ako v predchádzajúcej správe: 1. Tovar, ktorý nie je určený na prepravu; 2. Absencia vyhlásenia odosielateľa o zhode tovaru a balenia s dopravnými predpismi; 3. Vozidlá pri ktorých sa pri kontrole zistia nebezpečné látky, pretože nádrže a balíky majú netesnosti; 4. Vozidlá, ktoré nemajú certifikát o schválení typu alebo ktoré majú certifikát, ktorý nie je podľa predpisov; 5. Vozidlá, ktoré nemajú vhodné oranžové tabuľky alebo oranžové tabuľky nie sú podľa predpisu; 6. Vozidlá bez bezpečnostných pokynov alebo s nevhodnými bezpečnostnými pokynmi; 7. Nevhodné vozidlo alebo balenie; 8. Vodič bez certifikátu a odbornom školení o predpisoch na cestnú prepravu nebezpečného tovaru; 9. Vozidlá, ktoré nemajú hasiace prístroje; 10. Vozidlá alebo obaly bez nálepiek o nebezpečenstve podľa predpisov; 11. Vozidlá, ktoré nemajú dopravnú/sprievodnú dokumentáciu a podrobný zoznam o nebezpečných látkach vo vozidle alebo tieto nie sú v súlade s predpismi 12. Vozidlá na ktoré sa nevzťahuje bilaterálna/multilaterálna dohoda alebo ktoré nie sú v súlade s dohodou; 13. Preplnená nádrž; 14. Iné priestupky. Údaje o priestupkoch za obdobie 1999-2002 sú uvedené v prílohe II a na grafe v prílohe VI, v ktorom sú na účely porovnania tiež uvedené čísla za obdobie rokov 1997-1998. Číselne vyjadrené sú najzávažnejšie priestupky (viac než 5 % celkového počtu) za obdobie 1999-2002 nasledovné: 5. Vozidlá, ktoré nemajú vhodné oranžové tabuľky alebo oranžové tabuľky nie sú podľa predpisu (11 %); 11. Vozidlá, ktoré nemajú dopravnú/sprievodnú dokumentáciu a podrobný zoznam o nebezpečných látkach vo vozidle alebo tieto nie sú v súlade s predpismi (13 %) 14. Iné priestupky (58 %). Na základe týchto výsledkov je možné dôjsť k záveru s väčším počtom dôkazom, než v predchádzajúcej správe, že nie všetky kódy o priestupkoch v prílohe II k smernici sú vhodné; v skutočnosti je najväčšia časť priestupkov zatriedená ako „ostatné priestupky“ a tiež sa zvýšila zo 44 % (1997-1998) na 58 % (1999-2002). Toto je čiastočne tiež v dôsledku skutočnosti, že mnoho bodov v zozname v prílohe I k smernici, ktoré používajú vynucovacie orgány, sa nezohľadňujú v kódoch priestupkov. Ako príklad uvedieme, že pri kontrole vybavenia vozidla a vybavenia vodiča, mal priradený kód len chýbajúci hasiaci prístroj ; všetky ostatné závady teda boli zatriedené medzi „ostatné priestupky“. Zdá sa, že niektoré priestupky, ktoré majú kód, sa nikdy nevyskytujú, napr. preplnená nádrž. Na základe toho sa uvažuje sa zmenou a doplnením príloh I a II smernice. 9. TYPY SANKCIÍ Členské štáty používajú štyri rôzne druhy sankcií: upozornenie, pokuta, trestné stíhanie a trest väzenia. Orgány presadzujúce právo udeľujú najbežnejšie sankcie priamo. Tu patrí ústne alebo písomné upozornenie, ktoré sa môže doplniť zákazom pokračovať v jazde, až kým nedošlo k náprave priestupku a pokuta. Trestné stíhanie môže mať za následok oslobodenie, pokutu a nakoniec v niektorých prípadoch uväznenie. Najviac používanou sankciou je pokuta, t.j. v 69 % z uvalených sankcií. Na druhom mieste je upozornenie s nápravným konaním alebo bez neho (30 %). Trestné stíhanie bolo hlásené v 1 % prípadoch, pričom sa zdá, že k trestu väzenia vôbec nedošlo. Tieto pomery za obdobie rokov 1999-2002 sú uvedené v tabuľke v prílohe II a na grafe v prílohe VII. V prílohe VII sú tiež uvedené údaje za obdobie rokov 1997-1998. V porovnaní s týmto obdobím došlo v rokoch 1999-2002 k nárastu počtu upozornení o 5 % a k poklesu tak pokút, ako i trestných stíhaní o 1 % a o 3 %. Zo štatistiky o pokutách je zrejmé, že prípady najzávažnejších priestupkov sa nepovažujú za veľmi vážne, keďže k trestnému stíhaniu dochádza zriedka; na druhej strane asi dve tretiny priestupkov sa považujú za dosť vážne na uvalenie pokuty. 10. ZÁVERY Aj keď väčšina členských štátov uskutočnila cestné kontroly prepravy nebezpečného tovaru za obdobie rokov 1999-2002, počet kontrol je medzi členskými štátmi rôzna. Niektoré členské štáty neuskutočnili žiadne kontroly alebo aspoň nezaslali Komisii žiadne správy o kontrolách. Počet kontrol v Európskej únii ako celku klesol. Opodstatnenie kontrol je jasne zrejmé v pomere vozidiel, u ktorých sa počas kontrol zistilo, že porušujú zákony: koeficient počtu priestupkov k počtu kontrol v Európskej únií ako celku vzrástol z 0,22 (1997-1998) na 0,26 (1999-2002); Toto jasne poukazuje na to, že kontroly by mali byť v niektorých krajinách častejšie, aj keď sa nezistil priamy vzťah medzi počtom kontrol a počtom priestupkov. Najbežnejšími priestupkami sú nedostatočná prepravná dokumentácia, ktorá sa týka nákladu nebezpečného tovaru a absencia oranžových tabuliek, ktoré označujú, že vozidlo preváža nebezpečný tovar. Na druhej strane ku mnohým kategóriám priestupkov takmer vôbec nedochádza. Väčšina priestupkov bola zatriedená pod kategóriu „ostatné“ na základe nesúladu medzi zoznamom, ktorý používajú orgány činné v trestnom konaní a harmonizovanými kódmi. Už samotná táto skutočnosť je opodstatnením úpravy obidvoch zoznamov z roku 2005 a zmien a doplnení I a II k smernici 95/50/ES[12]. Najbežnejšou sankciou bola pokuta, po ktorej nasledovalo upozornenie, ktoré mohlo byť doplnené zákazom pokračovať v jazde, ak nedôjde k náprave priestupku. Na základe tejto správy Komisia zdôrazňuje, že cestné kontroly sú efektívnym nástrojom na odhaľovanie problémov v súvislosti s bezpečnosťou prepravy nebezpečného tovaru a nepriamo na jej zlepšenie. Avšak kontroly, ktoré uskutočnili niektoré členské štáty v priestoroch zariadení sú zrejme rovnocenným, efektívnym spôsobom vynucovania práva, aj keď to z príloh k tejto správe nie je zrejmé. Komisia by na záver rada členským štátom zdôraznila, že v správach by sa mali používať harmonizované kódy priestupkov a že členské štáty by Komisii mali zasielať správy. PRÍLOHA I ČASOVÉ RADY (1997-2002) POČTU KONTROL, PRIESTUPKOV A SANKCIÍ ZAREGISTROVANÝCH V KAŽDOM ČLENSKOM ŠTÁTE POČET SKONTROLOVANÝCH VOZIDIEL | 509973 | 122696 | 68081 | 4682 | 705432 | 100,00 | POČET PRIESTUPKOV | 90545 | 27797 | 24115 | 42578 | 185035 | 100,00 | 1. Neschválený tovar | 284 | 23 | 25 | 455 | 787 | 0,43 | 2. Absencia vyhlásenia odosielateľa | 1086 | 181 | 161 | 495 | 1923 | 1,04 | 3. Netesnosti | 104 | 33 | 40 | 458 | 635 | 0,34 | 4. Číslo typového schválenia | 606 | 77 | 101 | 1399 | 2183 | 1,18 | 5. Chýbajú oranžové tabuľky | 10887 | 3301 | 2346 | 4123 | 20657 | 11,16 | 6. Chýbajú bezpečnostné pokyny | 1679 | 513 | 719 | 2591 | 5502 | 2,97 | 7. Nevhodné vozidlo alebo balenie | 986 | 143 | 196 | 1493 | 2818 | 1,52 | 8. Chýba certifikát o odbornom školení | 2193 | 509 | 545 | 1254 | 4501 | 2,43 | 9. Chýbajú hasiace prístroje | 1722 | 480 | 751 | 4210 | 7163 | 3,87 | 10. Chýbajú nálepky označujúce nebezpečné látky | 3280 | 751 | 389 | 2163 | 6583 | 3,56 | 11. Chýba prepravná dokumentácia | 13268 | 3570 | 2828 | 5034 | 24700 | 13,35 | 12. Nezahrnuté do dohody | 96 | 4 | 5 | 284 | 389 | 0,21 | 13. Preplnená nádrž | 221 | 9 | 27 | 17 | 274 | 0,15 | 14. Iné | 54133 | 18203 | 15982 | 18602 | 106920 | 57,78 | POČET SANKCIÍ | 57660 | 17581 | 16053 | 6057 | 97351 | 100,00 | Upozornenie | 13102 | 5672 | 5154 | 5422 | 29350 | 30,15 | Pokuta | 43671 | 11853 | 10850 | 595 | 66969 | 68,79 | Trestné stíhanie | 887 | 56 | 49 | 40 | 1032 | 1,06 | Trest odňatia slobody | 0 | 0 | 0 | 0 | 0 | 0,00 | Nie je známa | 0 | 0 | 0 | 0 | 0 | 0,00 | PRÍLOHA III POČET KONTROL NA POČET JÁZD VOZIDIEL PREPRAVUJÚCICH NEBEZPEČNÝ TOVAR [pic] PRÍLOHA IV POČET KONTROL A POMER ZAHRANIČNÝCH KONTROLOVANÝCH VOZIDIEL (1999-2002) Krajina | Krajina kontroly | Ostatná EÚ | Mimo EÚ | Nie je známa | Celkový počet | % kontrol zahraničných vozidiel | BELGICKO | 7229 | 1341 | 67 | 1677 | 10314 | 13,65 | DÁNSKO | 685 | 100 | 23 | 5 | 813 | 15,13 | NEMECKO | 290688 | 92240 | 55271 | 0 | 438199 | 33,66 | GRÉCKO | 0 | 0 | 0 | 0 | 0 | / | ŠPANIELSKO | 126663 | 17102 | 2279 | 0 | 146044 | 13,27 | FRANCÚZSKO | 0 | 0 | 0 | 0 | 0 | / | ÍRSKO | 428 | 7 | 0 | 0 | 435 | 1,61 | TALIANSKO | 9575 | 212 | 103 | 0 | 9890 | 3,19 | LUXEMBURSKO | 475 | 824 | 37 | 0 | 1336 | 64,45 | HOLANDSKO | 5229 | 2869 | 402 | 3000 | 11500 | 28,44 | RAKÚSKO | 13838 | 5332 | 7827 | 0 | 26997 | 48,74 | PORTUGALSKO | 298 | 61 | 4 | 0 | 363 | 17,91 | FÍNSKO | 5481 | 161 | 1073 | 0 | 6715 | 18,38 | ŠVÉDSKO | 23869 | 1435 | 906 | 0 | 26210 | 8,93 | SPOJENÉ KRÁĽOVSTVO | 25515 | 1012 | 89 | 0 | 26616 | 4,14 | EÚ | 509973 | 122696 | 68081 | 4682 | 705432 | 27,04 | PRÍLOHA V POČET PRIESTUPKOV / POČET KONTROL [pic] PRÍLOHA VI PRIESTUPKY PODĽA TYPU (%) 1. Neschválený tovar | 2. Chýba vyhlásenie odosielateľa | 3. Netesnosti | 4. Chýba certifikát o typovom schválení | 5. Chýbajú oranžové panely | 6. Chýbajú bezpečnostné pokyny | 7. Nevhodné vozidlo alebo balenie | 8. Chýba certifikát o odbornom školení | 9. Chýbajú hasiace prístroje | 10. Chýbajú nálepky označujúce nebezpečné látky | 11. Chýba prepravná dokumentácia | 12. Nezahrnuté do dohody | 13. Preplnená nádrž | 14. Iné | [pic] PRÍLOHA VII PRIESTUPKY PODĽA TYPU (%) I. Upozornenie | II. Pokuta | III. Trestné stíhanie | IV. Trest odňatia slobody | V. Nie je známe | [pic] [1] Ú. v. EÚ L 249, 17.10.1995, s. 35, naposledy zmenená a doplnená smernicou Komisie 2004/112/ES z 13.decembra 2004, ktorou sa prispôsobuje technickému pokroku smernica Rady 95/50/ES (Ú. v. EÚ L 367, 14.12.2004, s. 23) [2] Ods. 1 článok 9 smernice [3] Ods. 2 článok 9 smernice [4] KOM (2000) 517 ؀ࠆࠈࠊࡎࡐ࡞ࡰࡲࡴࡸࢄࢆࢌࢎࢪࢬࢮࣰࣲ࣮࣪࣬ॊੀੂੌ੒੔੠੢੦੨઀ંઆઈમર઴શ૬૮૲૴ଔଖଚଜତ୤୦୪୬ெఆఈఌ罹栗淪컒컹컖쫹뢿뢿뢿뇹컱骨骑骨骑骨骑骨骑骨骑骨醨ꢚꢚ骑¨ᘑ멨䥧洀H渄H甄Ĉᔛ晨ᬱᘀ晨ᬱ愀ᡊ洀H渄H甄Ĉᘑ晨ᬱ洀H渄H甄ĈᔌὨ졦ᘀ๨굞ᔌ晨ᬱᘀ晨ᬱ̕jᔀ晨ᬱᘀ晨ᬱ唀Ĉᘆ⍨鰆ᘆ晨ᬱᘆᘆ湨กగت栕konečná verzia, 6.9.2000. [5] Smernicou Komisie 2004/112/ES z 13.decembra 2004, ktorou sa prispôsobuje technickému pokroku smernica Rady 95/50/ES (Ú. v. EÚ L 367, 14.12.2004, s. 23) [6] Ú. v. EÚ L 319, 12.12.1994, s. 7, prílohy A a B k nemu uverejnené v Ú. v. EÚ L 275, 28.10.1996 [7] Smernica Komisie 2004/111/ES z 9.decembra 2004, ktorou sa prispôsobuje technickému pokroku smernica Rady 94/55/ES (Ú. v. EÚ L 365, 10.12.2004, s. 25) [8] Európska dohoda o medzinárodnej cestnej preprave nebezpečného tovaru uzatvorená v Ženeve 30. septembra 1957 v znení zmien a doplnení, najnovšia verzia je verzia z roku 2005. [9] Írsko zaviedlo smernicu len od roku 2001. [10] Luxembursko len zaslalo súhrnné údaje o celkovom počte kontrol a zaznamenaných priestupkoch. [11] Údaje o všetkom prepravenom tovare pochádzajú zo štatistickej príručky „Energetika a doprava Európskej únie v číslach za rok 2004“, ktorú vydal Eurostat. Údaje o Švédsku a Spojenom kráľovstve, ktoré sú dostupné len o vnútroštátnych prevádzkovateľov, boli usporiadané tak, aby zohľadnili všetkých prepravcov za predpokladu, že vnútroštátni prepravcovia prepravili 70 % celkové množstva tovaru v t/km. [12] Smernica Komisie 2004/112/ES z 13.decembra 2004, ktorou sa prispôsobuje technickému pokroku smernica Rady 95/50/ES (Ú. v. EÚ L 367, 14.12.2004, s. 23)